Mytho

Un mytho (del greco μῦθος, mythos, «relato», «conto») es un narration traditional que refere a eventos prodigiose, protagonisate per esseres supernatural o extraordinari, tales como deos, semideos, heroes, monstros o personages phantastic, le quales cerca dar un explication a un facto o phenomeno.

Le mytho relata un evento que ha succedite in le nominate “tempore primordial”. Pro Mircea Eliade, le mytho conta como, debite al factos de Esseres Supernatural, un realitate ha devenite in le existentia, sia isto le realitate total, sia le Cosmos, o simplemente un fragmento de isto.

In addition, le autor sustene que un del aspectos le plus importante del mytho es illo de establir patronos de comportamento, e que le mythos pote etiam provider un experientia religiose. Al contar o recrear mythos, le membros del societates traditional se distacca del presente e retorna al evo mythic, in traher a illos mesme plus proxime le divinitate.

 Description general 
Le mythos forma parte del systema de credentias de un cultura o de un communitate, le qual los considera como historias ver. Le conjuncto del mythos de un cultura on denomina mythologia. Quanto major numero de mythos e major complexitate un mythologia ha, tanto major es le disveloppamento del credentias de un communitate. Le mythologia sustene le Weltanschauung (opinion mundial) de un populo. 

Nam in le Antiquitate grecolatin le explicationes philosophic e scientific entrava in concurrentia con le mythic, le parola mytho se cargava in certe contextos de un valor pejorative, usante se eventualmente per forma laxe como synonymo de mendacio, credentia extendite ma false, per exemplo, le societate sin classes es un mytho communista, o le mano invisibile del mercato es un mytho liberal. Commun es anque le uso un pauc laxe de mytho e mythic (o de legenda e legendari) pro referer a characteres historic o contemporanee (o mesmo a productos commercial) cargate de prestigio e glamour: Charlotte es un mytho del cinema mute; The Beatles es un gruppo mythic.

Como le altere generos narrative traditional, le mytho es un texto de origine oral, cuje detalios varia in le currente de su transmission, generante differente versiones. In le societates que cognosce le scriptura, le mytho ha essite objecto de reelaboration litterari, ampliante assi su arco de versiones e variantes. Pro isto, le mythos non ha disparite in le epocha actual, illos solo son monstrate e transmittite per differente medios.

Categoria:Mythologia